cyanic-selkie/wikianc huggingface dataset:
পাকিস্তানে সংখ্যালঘু মেয়েদের জোরপূর্বক ধর্মান্তরিতকরণ
প্রায়ই পাকিস্তানে সংখ্যালঘু হিন্দু, খ্রিস্টান এবং শিখ সম্প্রদায়ের অপ্রাপ্তবয়স্ক মেয়েদের অপহরণ, ধর্ষণ, জোর করে বিয়ে এবং ইসলামে ধর্মান্তরিত করার অভিযোগ পাওয়া যায়। মানবাধিকার সংস্থার মতে প্রতি বছর শত শত হিন্দু, শিখ, খ্রিস্টান মেয়েকে অপহরণ করে ধর্মান্তরিত করা হয়। পাকিস্তানের ন্যাশনাল কাউন্সিল অফ চার্চেস (এনসিসিপি) জানিয়েছে যে প্রতি বছর খ্রিস্টান মেয়েদের অপহরণের সংখ্যা বাড়ছে। কালাশ সম্প্রদায়ের মেয়েদের জোরপূর্বক ধর্মান্তরিত করার অভিযোগও গণমাধ্যমে প্রকাশিত হয়েছে। বেশিরভাগ লক্ষ্যবস্তু নিম্নবর্ণের এবং দরিদ্র পরিবারের হিন্দু এবং খ্রিস্টান মেয়েরা। এই তালিকায় কিছু ১২ বছরের কম বয়সী মেয়েও রয়েছে। এই ধরনের জোরপূর্বক ধর্মান্তরের ঘটনাগুলি দক্ষিণ সিন্ধুর জেলা থারপারকার, উমেরকোট এবং মিরপুর খাস এবং দক্ষিণ পাঞ্জাব বিশেষ করে রহিম ইয়ার খান জেলা এবং সংলগ্ন এলাকায় ক্রমবর্ধমানভাবে রিপোর্ট করা হচ্ছে।
ইয়ান পিবলস
ইয়ান আলেকজান্ডার রস পিবলস (Ian Peebles; জন্ম: ২০ জানুয়ারি, ১৯০৮ - মৃত্যু: ২৮ ফেব্রুয়ারি, ১৯৮০) স্কটল্যান্ডের অ্যাবরদিনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলে খেলার পাশাপাশি অক্সফোর্ড বিশ্ববিদ্যালয়, কাউন্টি ক্রিকেটে মিডলসেক্স ও স্কটল্যান্ডের পক্ষে খেলেছেন ইয়ান পিবলস। ক্রিকেট খেলা থেকে অবসর নেয়ার পর ক্রিকেট লেখক হিসেবে আবির্ভূত হন। দ্য সানডে টাইমস সংবাদপত্রে সাংবাদিকতার কাজ করেন ও ক্রিকেট বিষয়ে অসংখ্য পুস্তক রচনা করেন তিনি।
প্রারম্ভিক জীবন
প্রথম-শ্রেণীর ক্রিকেটে যে-কোন খেলোয়াড়ের তুলনায় পিবলসের সূচনা ঘটেছে অদ্ভুতভাবে। অ্যাবরদিনে জন্মগ্রহণকারী পিবলস কিশোর অবস্থায় দক্ষিণে অবস্থিত লন্ডনে চলে আসেন। দক্ষিণ আফ্রিকার সাবেক টেস্ট ক্রিকেটার অব্রে ফকনারের পরিচালনায় ক্রিকেট স্কুলে সাচিবিক দায়িত্বে নিয়োজিত হন। ওভালে জেন্টলম্যান বনাম প্লেয়ার্সের মধ্যকার বার্ষিকী খেলায় দলে শৌখিন খেলোয়াড় কম থাকায় তাকে মনোনীত করা হয়। তার লেগ ব্রেক ও গুগলি বোলিং ফকনার ও স্যার পেলহাম ওয়ার্নারসহ অন্যান্য পর্যবেক্ষকদের কাছে বিস্ময়ের কারণ হয়ে দাঁড়ায়। তবে, খেলায় তিনি মাত্র একটি উইকেট পেয়েছিলেন ও স্বল্পসংখ্যক রান তুলতে সক্ষম হন। স্কারবোরা ও ফোকস্টোনের মধ্যকার মৌসুম শেষের উৎসব খেলায়ও এর ব্যতয় ঘটেনি।
খেলোয়াড়ী জীবন
১৯২৮ সালে মিডলসেক্সের পক্ষে প্রথম কাউন্টি খেলায় অংশ নেন পিবলস। পরের মৌসুমে দলের নিয়মিত খেলোয়াড় হিসেবে তাকে দেখা যায়। উইকেট পিছু ২০ রানের কম খরচায় ১২০ উইকেট লাভ করেন তিনি। ১৯৩০ সালে এক মৌসুমের জন্য অক্সফোর্ডের পক্ষে খেলেন। বিশ্ববিদ্যালয়ের পক্ষে ৭০ উইকেট পান। তন্মধ্যে, কেমব্রিজের বিপক্ষে বিশ্ববিদ্যালয়ের খেলায় ১৩ উইকেট পেয়েছিলেন।
তার এ অনন্য সুন্দর ক্রীড়াশৈলীর প্রেক্ষিতে দল নির্বাচকমণ্ডলী তাকে ইংল্যান্ড দলের সদস্য হিসেবে অন্তর্ভুক্ত করে। জুলাই, ১৯৩০ সালে ওল্ড ট্রাফোর্ডে সফরকারী অস্ট্রেলিয়ার বিপক্ষে সিরিজের চতুর্থ টেস্টে তার অংশগ্রহণ নিশ্চিত হয়। খেলায় তিনি অস্ট্রেলিয়ার শীর্ষসারির ব্যাটসম্যানদের ত্রাসে পরিণত হন। বিল উডফুল বল ছেড়ে দিলে তা মাঝের স্ট্যাম্প ফেলে দেয়। বিখ্যাত অস্ট্রেলীয় ক্রিকেটার ডোনাল্ড ব্র্যাডম্যান পিবলের প্রথম বলে বোল্ড হওয়া থেকে রক্ষা পান। স্লিপে ক্যাচ হাতছাড়া হলে অবশেষে ১৪ রানে কটে পরিণত হয়ে তাকে বিদায় নিতে হয়। পিবলসের প্রথম তিন বলে অ্যালান কিপাক্সের বিপক্ষে লেগ বিফোর উইকেটের আবেদন আসে। প্রতিবেদনে জানা যায়, পিবলস হয়তোবা ইংল্যান্ডকে জয়লাভে সহায়তা করতে পারতেন। তিনি বারংবার ব্র্যাডম্যান ও তার দলীয় সঙ্গীদের বিরুদ্ধে আউটের আবেদন জানিয়ে আসছিলেন।
কয়েক মাস পর পিবলকে উদ্দেশ্য করে ব্র্যাডম্যান এক পত্র লেখেন:
‘যখন আমি ক্রিজে যাই, তখন পিবলসের অসাধারণ বোলিং লক্ষ্য করি। আমি কৃতজ্ঞচিত্তে স্বীকার করছি যে, জীবনে প্রথমবার আমি কোন বোলারের লেগ ব্রেক থেকে ‘বোসি’ (গুগলি) নির্ধারণে ব্যর্থ হয়েছি। যতটুকু সম্ভব আমি গভীরভাবে পিবলসকে লক্ষ্য করছিলাম। তাস্বত্ত্বেও তার বোলিংশৈলী নির্ধারণ করতে পারছিলাম না। তার হাত বা বল কোনটিই আমি লক্ষ্য কিংবা শনাক্ত করতে পারিনি। নিশ্চিতভাবেই ঐদিন তার বোলিং আমাকে মুগ্ধ করেছিল। তবে, আমার জন্য বেশ বিব্রতকর মুহুর্ত ছিল।’
ওভালে গ্রীষ্মের চূড়ান্ত টেস্টেও একই ধারাবাহিকতা বজায় রাখেন। ৭১ ওভারে ২০৪ রান দিয়ে ছয় উইকেট দখল করেন। তাস্বত্ত্বেও অস্ট্রেলিয়ার দলীয় সংগ্রহ ৬৯৫ হয়।
চাংশা জাদুঘর
চাংশা জাদুঘর হল একটি ইতিহাস যাদুঘর যা চীনের হুনানের, কাইফু জেলা, চাংশার বেইচেন বদ্বীপে অবস্থিত। এটি চাংশা কনসার্ট হল, চাংশা প্ল্যানিং এক্সিবিশন হল এবং চাংশা গ্রন্থাগার-এর নিকটবর্তী অবস্থিত। এটি  এলাকাজুড়ে বিস্তৃত।
ইয়ান পিবলস
খেলোয়াড়ী জীবন
১৯৩০-৩১ মৌসুমে এমসিসি দলের সদস্যরূপেদক্ষিণ আফ্রিকা সফরে সফলতা পান। এরপর ১৯৩১ সালে নিউজিল্যান্ডের বিপক্ষে খেলেন। কিন্তু ক্রমাগত বোলিংয়ের প্রেক্ষিতে তার লেগ ব্রেক বোলিং অকার্যকর হয়ে পড়তে শুরু করে। ১৯৩৪ সালে অস্ট্রেলিয়ার বিপক্ষে চূড়ান্ত টেস্টে অংশ নেন। আঘাতের কারণে তাকে আর দলে রাখা হয়নি।
চাংশা জাদুঘর
সার্বজনীন প্রবেশাধিকার
চাংশা যাদুঘর দর্শনার্থীদের জন্য বিনামূল্যে খোলা থাকে।
ইয়ান পিবলস
অবসর
১৯৩১ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
চাংশা জাদুঘর
সার্বজনীন প্রবেশাধিকার
সোমবার চাংশা যাদুঘর বন্ধ থাকে এবং প্রতিদিন সকাল ৯টা থেকে বিকাল ৫টা পর্যন্ত খোলা থাকে।
নিকটবর্তী পর্যটক আকর্ষণস্থলগুলোর মধ্যে রয়েছে চাংশা কনসার্ট হল, চাংশা প্ল্যানিং এক্সিবিশন হল এবং চাংশা গ্রন্থাগার।
ইয়ান পিবলস
অবসর
আমোদপ্রবণ ও গল্পপ্রিয় আড্ডাবাজ পিবলস অবসর গ্রহণের পর পানীয় ব্যবসায় জড়িয়ে পড়েন। এরপর লেখক ও সাংবাদিকতার দিকে ঝুঁকে পড়েন। হেয়ারউড ডাউন্স গল্ফ ক্লাবে গল্ফ খেলতেন তিনি। ৭২ বছর বয়সে ২৮ ফেব্রুয়ারি, ১৯৮০ তারিখে বাকিংহামশায়ারের স্পিনে তার দেহাবসান ঘটে।
ভুক
ওপো ভুক ( ভোল্টেজ ওপেন লুপ মাল্টি-স্টেপ কনস্ট্যান্ট-কারেন্ট চার্জিং ), ওয়ানপ্লাস যন্ত্রটি ড্যাশ চার্জ বা ওয়ার্প চার্জ এবং রিয়েলমি ডিভাইসে ডার্ট চার্জ নামেও পরিচিত, এটি বিবিকে ইলেক্ট্রনিকস দ্বারা তৈরি একটি মালিকানাধীন দ্রুত-চার্জ প্রযুক্তি। ইউএসবি পাওয়ার ডেলিভারি এবং কোয়ালকম কুইক চার্জ প্রযুক্তির বিপরীতে, যা দ্রুত চার্জ করার সময় ভোল্টেজ বাড়ায়, ভিওওসি স্ট্যান্ডার্ড ইউএসবি চার্জিংয়ের চেয়ে বেশি কারেন্ট ব্যব।ভুক হলো ফ্ল্যাশ চার্জ সার্কিট প্রযুক্তি চার্জিং অ্যাডাপ্টারের তাপমাত্রা কমিয়ে দেয় এবং অ্যাডাপ্টার থেকে ফোনে একটি ইন্টারফেস তৈরি করে, যা, ওপো দাবি করে, চার্জের গতি এবং নিরাপত্তা উন্নত করে৷
ভুক ২.০ ড্যাশ চার্জ প্রযুক্তি হিসাবে ওয়ানপ্লাস -এর কাছে লাইসেন্স পেয়েছে। ভুক ৪.০-এর একটি একক-সেল, ৩০-ওয়াট (৫ V/৬ A) সংস্করণও ওয়ার্প চার্জ হিসাবে ওয়ানপ্লাস-এর কাছে লাইসেন্স করা হয়েছে৷ ভুক ২.০ এবং দেশি সামঞ্জস্যপূর্ণ হওয়া সত্ত্বেও ওয়ানপ্লাস তার ফোনগুলিকে ভুক- সামঞ্জস্যপূর্ণ হিসাবে বাজারজাত করে না।
লুইস ফ্যাবিয়ানো
লুইস ফ্যাবিয়ানো ক্লেমেন্টে, সাধারণত লুইস ফ্যাবিয়ানো নামে পরিচিত, একজন অবসরপ্রাপ্ত ব্রাজিলিয়ান পেশাদার ফুটবলার যিনি সেভিলা, সাও পাওলো এবং ব্রাজিল জাতীয় ফুটবল দল এর হয়ে স্ট্রাইকার হিসেবে খেলেছেন।
অ্যালিসন স্ট্রিটার
অ্যালিসন স্ট্রিটার এমবিই (জন্মঃ ১৯৬৪) একজন ব্রিটিশ দূরপাল্লার সাতারু। সবথেকে বেশিবার (৪৩ বার) ইংলিশ চ্যানেল সাঁতরে পার হবার বিশ্বরেকর্ড তার দখলে এবং সেজন্য তাকে “ইংলিশ চ্যানেলের রানি” (Queen of the English Channel) বলা হয়। তিনি এক বছরে সাতটি চ্যানেল পার হয়েছেন। ১৯৮৮ সালে ৮ ঘণ্টা ৪৮ মিনিটে ফ্রান্স থেকে ইংল্যান্ড সাঁতরে উনি মহিলাদের মধ্যে রেকর্ড স্থাপন করেন।
অর্থনৈতিক সম্পর্ক বিভাগ
অর্থনৈতিক সম্পর্ক বিভাগ (সংক্ষেপে ইআরডি) বাংলাদেশ সরকারের অর্থ মন্ত্রণালয়ের চারটি বিভাগের অন্যতম। মন্ত্রণালয়ের অন্য তিনটি বিভাগ হলো: অর্থ বিভাগ, আর্থিক প্রতিষ্ঠান বিভাগ ও অভ্যন্তরীণ সম্পদ বিভাগ। আ হ ম মোস্তফা কামাল অর্থ মন্ত্রণালয়ের বর্তমান মন্ত্রী। শরিফা খান অর্থনৈতিক সম্পর্ক বিভাগের বর্তমান সচিব হিসেবে কর্মরত আছেন। জাতির পিতা বঙ্গবন্ধু শেখ মুজিবুর রহমান-এর ঐকান্তিক ইচ্ছায় বৈদেশিক অর্থায়ন (অনুদান, ঋণ, কারিগরি সহায়তা) কার্যক্রমকে তত্ত্বাবধান করার লক্ষ্যে অর্থ ও পরিকল্পনা মন্ত্রণালয়ের অংশ হিসেবে বহিঃসম্পদ বিভাগ স্থাপিত হয়। পরবর্তীতে বহিঃসম্পদ বিভাগকে অর্থ মন্ত্রণালয়ের অধীনে ন্যস্ত করা হয়। উল্লেখ্য যে, ১৯৯০ সালে বহিঃসম্পদ বিভাগকে ‘অর্থনৈতিক সম্পর্ক বিভাগ’ হিসেবে নামকরণ করা হয়।
গঠন
অর্থনৈতিক সম্পর্ক বিভাগ ১০টি অনুবিভাগের সমন্বয়ে গঠিত। অনুবিভাগসমূহের নাম নিম্নে উল্লেখ করা হলো :
আবদুল্লাহ ইবনে উবাই
আবদুল্লাহ ইবনে উবাই (عبد الله بن أبي بن سلول; মৃত্যু: ৬৩১), যিনি মাতামহের সূত্রে ইবনে সালুল নামেও পরিচিত, তিনি ছিলেন বনু খাজরাজ গোত্রের প্রধান এবং মদিনার একজন নেতৃস্থানীয় ব্যক্তি। মুহাম্মাদ সাল্লাল্লাহু আলাইহি ওয়াসাল্লাম মদিনায় আসার পর তিনি ইসলাম গ্রহণ করেন, যদিও তার ধর্মান্তরিত হওয়ার বিশ্বস্ততা নিয়ে সংশয় রয়েছে। হযরত মুহাম্মাদ সাল্লাল্লাহু আলাইহি ওয়াসাল্লাম এর সাথে তার বারংবার দ্বন্দ্ব্বের কারণে ইসলামী ঐতিহ্য অনুসারে তাকে একজন মুনাফিক (ভণ্ড, প্রতারক) এবং মুনাফিকদের সর্দার হিসেবে আখ্যায়িত করা হয়।
মদিনায় সামাজিক অবস্থান
ইবনে উবাই বনু খাজরাজ গোত্রের দলনেতাদের মধ্যে একজন ছিলেন। তৎকালীন সময়ে বনু খজরাজ গোত্র বনু আউস গোত্রের সাথে দ্বন্দ্ব্বে লিপ্ত ছিল। ফিজার যুদ্ধের সময়ে প্রথম দিনের যুদ্ধে ইবনে উবাই খাজরাজ গোত্রের একটি অংশের নেতৃত্ব দেন, কিন্তু দ্বিতীয় দিনে তিনি সরে আসেন। এরপর অন্য আরেক নেতার সাথে ইহুদি জিম্মিদের হত্যার বিষয়ে বিবাদে লিপ্ত হওয়ার কারণে বুয়াস যুদ্ধেও তিনি যোগ দেন নি। উক্ত দ্বন্দ্ব্বের সময় বনু কায়নুকা গোত্রের কিছু ইহুদি বন্ধু তার জীবন রক্ষা করেন, যা তিনি এভাবে বলতেন : "গাড়িবহরে সজ্জিত ৩০০ সেনা, সাথে আরও ৪০০ জন খালি হাতে, তারা হাদাইক এবং বোয়াসের ময়দানে আমাকে প্রকৃত শত্রু থেকে রক্ষা করেছে।"
ইবনে উবাই এই গোত্রীয় শত্রুতা মেটানোর জন্য তার সর্বোচ্চ চেষ্টা করেন এবং এই দুই গোত্রের শত্রুতার আংশিক মিটমাট করতে সক্ষম হন। এ কারণে এ উভয় গোত্রই তার নেতৃত্বকে স্বীকৃতি দেয়। ইসলামের পূর্বে মদিনায় তিনি উচ্চ সামাজিক মর্যাদা অর্জন করেছিলেন, এবং তার সমর্থকরা তাকে রাজা বানানোরও পরিকল্পনা করেছিল। কিন্তু ৬২২ খ্রিষ্টাব্দে মদিনায় মুহাম্মাদ (সাঃ) এর আগমনের কারণে তা বাস্তবায়িত হতে পারে নি। গোত্রে গোত্রে বিবাদ তখনো পরিপূর্ণভাবে মিটছিল না, এ কারণে কিছু মদিনাবাসী বিকল্প কোনো বিরোধ নিষ্পত্তিকারকের সন্ধান করছিল এবং সে কারণেই তারা মুহাম্মাদ(সাঃ)কে নিয়ে আসে, যার ধর্মপ্রচারের কারণে ইতোমধ্যেই তিনি তার বাসস্থান মক্কায় সুপরিচিত হয়ে উঠেছিলেন। ঈশ্বরের কর্তৃক প্রতিশ্রুত হিসেবে দাবিদার মুহাম্মাদ এর আগমনে জনমনে ইবনে উবাইয়ের প্রভাব নিমিষেই মিলিয়ে গিয়েছিল। এই ঘটনা ইবনে উবাইয়ের মনে ঈর্ষার জন্ম দেয়, কিন্তু সে তার শান্তিপূর্ণ আচার ব্যবহারের মাধ্যমে সকলের কাছে তা গোপন রাখে। সবকিছুর পরও ইবনে উবাইয়ের মর্যাদা আগের মতোই অক্ষুণ্ণ থাকে।
বনু কায়নুকা
ইহুদিদের বনু কাইনুকা গোত্র ছিল পেশায় কর্মকার, স্বর্ণকার ও তৈজসপত্র নির্মাতা। বদর যুদ্ধের কিছুদিন পর তাদের বাজারে এক মুসলিম মেয়ে এক ইহুদি স্বর্ণের দোকানে একটি কাজে গিয়েছিল। ঐ মুসলিম মহিলা যখন ঐ দোকানে গিয়েছিলেন তখন ঐ ইহুদি কর্মচারী মুসলিম মহিলাটির মুখ খুলতে বলে। কিন্তু মহিলাটি তার মুখ খুলতে রাজি না হওয়ায় মহিলাটি যখন স্বর্ণের দোকানের একটি চেয়ারে বসে তখন ইহুদি কর্মচারীটি ওই মহিলার পোশাকে পেরেক মেরে চেয়ারের সাথে আটকে দেয়, ফলে উঠতে গিয়ে ঐ মহিলার জামা ছিঁড়ে সারা শরীর অনাবৃত হয়ে যায়। মুসলিম মহিলার আর্তনাদ শুনে এক মুসলিম পথচারী এটা দেখে খেপে গিয়ে ঐ ইহুদি কর্মচারীকে হত্যা করেন, এরপর ইহুদি কর্মচারীর পক্ষের লোকেরা সবাই মিলে ঐ মুসলমানকে হত্যা করে ফেলে।
উক্ত ঘটনার ফলে, ৬২৪ খ্রিষ্টাব্দে, মুসলিমগণ ইহুদি গোত্র বনু কায়নুকার উপর আক্রমণ চালায়, এবং ১৫ দিন তাদেরকে অবরোধ করে রাখার পর অবশেষে তাদেরকে আত্মসমর্পণ করতে বাধ্য করে। মুসলিম ঐতিহাসিকদের মতে, ইবনে উবাই তখন বনু কায়নুকার সঙ্গে মৈত্রী সম্পর্কে আবদ্ধ থাকায় মুহাম্মাদের কাছে তাদের শাস্তি লঘু করার জন্য আবেদন করেন। মুহাম্মাদ উত্তরে বলেন, আমাকে যেতে দাও। ইবনে উবাই তাতে উত্তর দিলেন :
"'কক্ষনো না […] আমি ততক্ষণ আপনাকে যেতে দেবো না যতক্ষণ না আপনি আমার বন্ধুদের প্রতি অণুকম্পা প্রদর্শন করেন; গাড়িবহরে অস্ত্রসহ সজ্জিত ৩০০ জন সেনা এবং নীরস্ত্র ৪০০ জন লোক, -- এরা হাদাইক ও বুয়াসের ময়দানে আমাকে প্রতিটি বিপদ থেকে রক্ষা করেছিল। এদেরকে কি আপনি একদিনেই মেরে ফেলবেন, হে মুহাম্মাদ ? আমি তো এমন এক ব্যক্তি যে কিনা আমার জন্য ভাগ্যের পরিহাস নিয়ে সবচেয়ে বেশি ভয় করি।'"
এতে মুহাম্মাদ তার অণুরোধ গ্রহণ করলেন, এবং বনু কায়নুকাকে শহর ছেড়ে চলে যাবার জন্য তিন দিনের সময় দিলেন।
ইবনে উবাইয়ের শেষের উক্তিটি বিভিন্নভাবে ব্যাখ্যা করা হয়। রবিনসনের বিবেচনায় এটি ছিল মুহাম্মাদের উপর ইবনে উবাইয়ের হুমকি, অপরদিকে উইলিয়াম মন্টগোমেরি ওয়াট মনে করেন যে, ইবনে উবাই মক্কা থেকে আসন্ন আক্রমণের পরিপ্রেক্ষিতে তাদেরকে একটি উপযুক্ত যোদ্ধাবাহিনী হিসেবে মুহাম্মাদের কাছে তুলে ধরতে চেয়েছিলেন।
মুসলিমগণ এই ঘটনাটিকেও ঐতিহ্যগতভাবে ইবনে উবাইয়ের কুটিলতার আরেকটি প্রমাণ হিসেবে দেখেছেন, কারণ ইসলামের গণ্ডিতে প্রবেশ করেও ইবনে উবাই তার অতীতের গোত্রীয় ও ব্যক্তিগত আনুগত্যের দায়িত্বকে সম্পূর্ণরূপে ছাড়তে পারে নি। পরিশেষে, ইবনে উবাই বনু কায়নুকাকে রক্ষা করতে না পারলেও তাদের জন্য মুহাম্মাদের কাছে করুণা প্রদর্শনের আবেদন করেন। তার আবেদনে এটি প্রতীয়মান হয় যে মুহাম্মাদ হয়ত তাদেরকে মৃত্যুদণ্ড দিতে চেয়েছিলেন, যে আদেশ তিনি এরপরে বনু কুরায়জার জন্যেও দিয়েছিলেন, কিন্তু ইবনে উবাইয়ের মধ্যস্থতার পর তাদের শাস্তি লঘু করে তাদেরকে মদিনা থেকে বহিষ্কার করা হয় মাত্র এবং তাদের সহায়-সম্পত্তি সাথে নিয়ে যাওয়ারও অণুমতি দেওয়া হয়।
উহুদের যুদ্ধ
মুহাম্মাদের সাথে ৬২৫ খ্রিষ্টাব্দে মদিনায় মক্কার পরবর্তী আক্রমণ সম্পর্কে সলাপরামর্শকালে ইবনে উবাই মুহাম্মাদের "স্বয়ং মদিনার দুর্গসমূহ থেকেই প্রতিরক্ষা করার" মূল পরকল্পনাকে সমর্থন করেন এবং বলেন :
"'আমাদের শহর অক্ষত, বহিঃশক্তির আক্রমণ হতে মুক্ত। আমরা কখনোই আমাদের শত্রুদের সাথে বিবাদে জড়াতে চাই নি, কিন্তু তবুও দেয়ালের ভেতর বসে থেকে আমরা তাঁদেরকে নাজেহাল করার সুযোগ থেকে বঞ্চিত হয়েছি। কুরাইশদের একলাই ছেড়ে দেওয়া হোক। যদি তারা এভাবেই থাকে, তাঁদের অবস্থা আরও খারাপ হবে। যখন তাঁদের সময় শেষ হয়ে আসবে, তখন তাঁদের পরিকল্পনা হতাশাজনক এবং ব্যর্থ বলেই প্রমাণিত হবে।'"
কিছু তরুণ মুসলিম, সে সময়ে, এর বিরোধিতা করে বলেন মদিনার বাইরেই মক্কাবাসীর সাথে লড়াই করা উচিত। উক্ত তরুণদের কথায় রাজি হয়ে মুহাম্মদ সেভাবেই যুদ্ধ কৌশল অবলম্বন করেন।
আল-ওয়াকিদির বক্তব্য অনুযায়ী, ইবনে উবাইও ৩০০ জন নিজস্ব সৈন্য এবং সাথে তার বাদবাকি ইহুদি মিত্রদের সাথে নিয়ে তাদের সাথে যেতে লাগলেন, কিন্তু মুহাম্মাদ তাকে নির্দেশ দিলেন যে সে যেন উক্ত "মূর্তিপূজক/চাটুকার ইহুদিদের" ফেরত পাঠায়। ইবনে উবাই তার লোকজনকে মদিনার দুর্গে ফেরত পাঠালে মুহাম্মাদ পুনরায় যাত্রা শুরু করলেন। ইসলামী বর্ণনানুসারে, তার প্রস্তাবকে প্রত্যাখ্যান করার কারণে তিনি এই বলে রাগ দেখিয়েছিলেন যে : "আমি জানি না কেন আমদের নিজেদেরকেই সেখানে গিয়ে মরতে হবে।" আরও ধারণা করা হয় যে, ইবনে উবাইও মদিনাকে অথবা নিজ সম্পদকে রক্ষা করার জন্য মদিনায় ফিরে গিয়েছিলেন। ওয়াটের বর্ণনা অনুসারে, সুরা  এ ইবনে উবাইয়ের আল্লাহ ও মুহাম্মাদের প্রতি বিশ্বাসের অভাব এবং কাপুরুষতাকে ব্যাখ্যা করা হয়েছে।
মুহাম্মাদ ৭০০ জন সৈন্য নিয়ে কুরাইশদের ৩০০০ জন সৈন্যের সাথে যুদ্ধ করে পরাজিত হলেন। কুরাইশগণ "মুহাম্মদকে হত্যা করা এবং মদিনা দখল করা" এই দুই পরিকল্পনার কোনোটিতেই সফল হল না। রডিনসন বলেন, সে সময় পরাজিত বিধ্বস্ত মুসলিমদেরকে মক্কাবাসী পুনরায় আক্রমণ করতে চায় নি।
বনু নাদির
বনু নাদের ছিল মদিনার ইহুদিদের মাঝে সবচেয়ে বড় গোত্র। তাদের মূল ব্যবসা ছিল খেজুর উৎপাদন। ৬২৫ খ্রিষ্টাব্দে একটা সংঘর্ষে মুসলমান এবং ইহুদি বনু নাদের গোত্রের উভয়পক্ষের লোকজনের দ্বারা বনু কেলাব গোত্রের দুইজনের নিহত হবার ঘটনায় ক্ষতিপূরণের একটা অংশ বনু নাদেরেরও বহন করা উচিত এই দাবী নিয়ে মুহাম্মাদ বনু নাদির গোত্রের গোত্রপতিদের কাছে আলোচনা করার জন্য গেলে বনু নাদের গোত্রের লোকজন মুহাম্মাদকে বলে আপনি কিছুক্ষণ অপেক্ষা করুন, আমরা নিজেরা আলোচনা করে তারপর আপনাকে জানাচ্ছি। মুহাম্মাদ তখন তাদের একটি ঘরের দেওয়াল সংলগ্ন জায়গায় বসে ছিলেন। সেই সময় বনু নাদির গোত্রের ইহুদিরা ঐ ঘরের ছাদ থেকে একটি বড় পাথর ফেলে মুহাম্মাদকে হত্যা করার পরিকল্পনা করে। ঠিক সেই সময় ফেরেশতা জিবরাঈল মুহাম্মাদকে বনু নাদির গোত্রের এই পরিকল্পনা জানিয়ে দেয়। মুহাম্মাদ সাথে সাথে সেখান থেকে উঠে গিয়ে পরে মদিনায় চলে যান। তারপর একটানা ৬ দিন ৬ রাত অবরোধ করে রাখার পর বনু নাদির গোত্রের ইহুদিরা মুহাম্মাদের কাছে ক্ষমা চায়। বনু কায়নুকা গোত্রের মতো বনু নাদির গোত্রের সকল ইহুদিদেরকে মুহাম্মাদ এই শর্তে ক্ষমা করে দেন যে তারা মদিনা থেকে বের হয়ে অন্যত্র চলে যাবে। উক্ত ঘটনার পুরো বর্ণনা কুরআনের সুরা হাশরে উল্লেখ করা হয়েছে।
ইবনে উবাই মুহাম্মাদের বিরুদ্ধে বনু নাদির নামক এই ইহুদি গোত্রের সাথেও চক্রান্তে জড়িত ছিলেন। ইবনে ইসহাক বলেন যে, মুহাম্মাদ উক্ত গোত্রটিকে দশ দিনের মধ্যে মদিনা শহর ছেড়ে চলে যেতে বলেন এবং "মদিনার কিছু অবিশ্বাসী লোক বনু নাদিরের কাছে চিঠি পাঠাল, যাতে লেখা ছিল : 'সাবধান হও আর নিজেদেরকে রক্ষা কর; আমরা তোমাদেরকে মুহাম্মাদের কাছে সমর্পণ করব না। যদি তোমাদের আক্রমণ করা হয় তবে আমরা তোমাদের সাথে লড়ব আর যদি তোমাদের ফেরত পাঠানো হয় তবে আমরা তোমাদের সাথে যাব।'" একটি সূত্রে বলা হয় ইবনে উবাইও সেই সকল লোকদের মধ্যে একজন ছিলেন। ওয়াকিদি বলেন যে শুরুতে ইবনে উবাই তাদের সাথে একটি বোঝাপড়ায় পৌঁছুতে চেয়েছিলেন, এবং তাবারি বলেন যে আবদুল্লাহ মুহাম্মাদকে বিশ্বাসঘাতক হিসেবে দোষারোপ করে এবং সাহায্য প্রদানের আশ্বাস দিয়ে বনু নাদিরকে চলে যেতে বাধা দেয়। এরপরেও, ইবনে উবাইয়ের প্রতিশ্রুত সাহায্যের বাস্তবায়নের কোনো রূপ চিহ্ন না পেয়ে বনু নাদির গোত্র আত্মসমর্পণ করে এবং মুহাম্মাদ তাদের মদিনা শহর থেকে বহিষ্কার করেন।
ওয়াট এই ঘটনাকে প্রথম উদাহরণ বলে মনে করেন, যেখানে ইবনে উবাই মুহাম্মাদের বিরুদ্ধে চক্রান্ত করতে গিয়ে বাচনিকভাবে সীমা ছাড়িয়ে গিয়েছিলেন, এবং তা পরবর্তী দুই বছর ধরে অব্যাহত ছিল।
বনু মুস্তালিক অভিযান চলাকালের সমালোচনা
মুহাম্মাদ জামাদিউস সানির অবশিষ্টাংশ এবং রজব মাস মদিনায় অতীবাহিত করলেন। তারপর ৬২৭ খ্রিষ্টাব্দে অর্থাৎ ৬ষ্ঠ হিজরির শা’বান মাসে খাজায়া গোত্রের বনু মুস্তালিক শাখার বিরুদ্ধে অভিযান চালান। ইবনে উবাইও এই অভিযানে মুহাম্মাদের সাথে অংশগ্রহণ করেন।
বনু কালব ইবনে আউফ গোত্রের হিশাব ইবনে সুবাবা নামক জনৈক মুসলিম এতে নিহত হলেন। তাঁকে শত্রুপক্ষীয় মনে করে উবাদা ইবনে সমিতের দলভুক্ত জনৈক আনসারী সাহাবী ভুলক্রমে হত্যা করেন।
ঝরনার কিনারে অবস্থানকালেই মুসলমানদের মধ্যে একটা দুঃখজনক ঘটনা ঘটল। জাহজাহ ইবনে মাসউদ নামক বনু গিফারের এক বেদুঈন ক্রীতদাস ব্যক্তিকে উমার ইবনুল খাত্তাব তাঁর ঘোড়া রাখার জন্য মজুর হিসাবে নিয়োগ করেন। পানি নিয়ে খাজরাজ গোত্রের সিনান ইবনে আবার জুহানির সাথে তার ঝগড়া হয় এবং ক্রমে ঝগড়া মারামারিতে রূপান্তরিত হয়। তখন জুহানি চিৎকার করে ডাকলো “হে আনসারগণ, বাঁচাও।” জাহজাহও চিৎকার করে বললো, “হে মুহাজিরগণ, আমাকে বাঁচাও।” আবদুল্লাহ ইবনে উবাই ইবনে সুলুল তখন তার গোত্রের একদল লোকের সাথে অবস্থান করছিল। কিশোর জায়িদ ইবনে আরকামও সেই দলের মধ্যে ছিলেন। আবদুল্লাহ ইবনে উবাই চিৎকার শুনে উত্তেজিত হয়ে বলল, তারা কি শেষ পর্যন্ত এমন কাণ্ড ঘটাল ? ওরাতো আমাদের মাঝে থেকেই দল ভারী করে অহমিকায় মেতে উঠেছে। আমি দেখতে পাচ্ছি আমাদের ও মুহাজিরদের অবস্থা সেই প্রবাদ বাক্যের মতোই গড়াচ্ছে যে, ‘নিজের কুকুরকে খাইয়ে দাইয়ে মোটাসোটা বানাও, দেখবে একদিন সে তোমাকেই কেটে খাবে।’ আল্লাহর কসম, এবার যদি আমরা মদিনায় ফিরে যাই তাহলে সবলরা দুর্বলদেরকে সেখান থেকে তাড়িয়ে দেবে।” তারপর তার স্বগোত্রীয়দের বলতে লাগল, “তোমার নিজেদের কী সর্বনাশ করেছ, এখন দেখ। ওদেরকে এ দেশে ঠাঁই দিয়েছ। তোমাদের সম্পদের ভাগ দিয়েছ। ওদের প্রতি অমন বদান্যতা যদি না দেখাতে তাহলে ওরা অন্যত্র যেতে বাধ্য হতো।” মুরের ভাষায়, "'আমাদের মাঝে এই আগন্তুকদেরকে থাকার আমন্ত্রণ জানিয়ে তোমরা নিজেরাই নিজেদের উপর এই বিপদ ডেকে এনেছ। আমরা মদিনায় ফিরে গেলে নিশ্চয়ই সবলরা দুর্বলদের বহিষ্কার করে দেবে!'"
জায়িদ ইবনে আরকাম এসব কথাবার্তা শুনে মুহাম্মাদ কে জানালেন। এ সময় তিনি সবেমাত্র শত্রুকে পরাস্ত করে স্বস্তির নিঃশ্বাস ফেলেছেন। তিনি যখন এই খবর শুনলেন তখন তার কাছে উমর ইবনুল খাত্তাব উপস্থিত ছিলেন। তিনি বললেন, “আব্বাদ ইবনে বিশরকে নির্দেশ দিন তাকে যমের ঘরে পাঠাক।” মুহাম্মাদ বললেন, “উমর আমি যদি তা করি তাহলে লোকেরা বলবে যে,মুহাম্মাদ নিজেই তার সহচরদের হত্যা করছে। তা করা যায় না। তবে তুমি এখনই এখান থেকে রওনা হবার নির্দেশ জানিয়ে দাও।” যে সময় এ নির্দেশ দেওয়া হলো সে সময় সাধারণত মুহাম্মাদ কোথাও রওনা হতেন না। তথাপি সবাই রওনা হলো। এছাড়া ইবনে উবাইয়ের নিজ পুত্র আবদুল্লাহও মুহাম্মাদ এর কাছে নিজের পিতাকে হত্যার আবেদন জানিয়ে অণুরোধ করেছিল।
আবদুল্লাহ ইবনে উবাই ইবনে সুলুল যখন জানতে পারল যে জায়িদ ইবনে আরকাম তার কথাগুলো মুহাম্মাদ বলে দিয়েছেন, তখন সে মুহাম্মাদের কাছে ছুটে গিয়ে কসম খেয়ে বলতে লাগল, “জায়িদ যা বলেছে, আমি সে সব কথা বলি নি।” আবদুল্লাহ ইবনে উবাই যেহেতু স্বগোত্রে খুবই সম্মানিত লোক বলে গণ্য হত তাই মুহাম্মাদের নিকট যেসব আনসারী সাহাবী ছিলেন তারা বললেন, “হে আল্লাহর রাসুল, জায়িদ হয়ত ভুল শুনেছে এবং সে যা বলেছে তা হয়ত পুরোপুরি মনে রাখতে পারে নি।” এভাবে তারা আবদুল্লাহ ইবনে উবাইয়ের প্রতি একটু সৌজন্য দেখালেন এবং তাকে বাঁচিয়ে দিলেন।
মুহাম্মাদ রওনা হলেন, তার সাথে উসায়েদ ইবনে হুদাইস দেখা করলেন। তাকে সালাম ও অভিবাদন পূর্বক বললেন, হে আল্লাহর রাসুল, আপনি বড়ই অসুবিধাজনক সময়ে যাত্রা করেছেন। সাধারণত এরকম সময়ে আপনি কোথাও যাত্রা করেন না।” মুহাম্মাদ বললেন, “তোমাদের সঙ্গী লোকটি কি বলেছে তা শোন নি?” তিনি বললেন, “কোন্ সঙ্গী ?” মুহাম্মাদ বললেন, “আবদুল্লাহ ইবনে উবাই।” উসায়েদ বললেন, “সে কী বলেছে ?” মুহাম্মাদ বললেন, “তার ধারণা, সে যদি মদিনায় ফিরে যেতে পারে তাহলে সবলরা দুর্বলদেরকে সেখান থেকে বের করে দেবে।” উসায়েদ বলল, “হে আল্লাহর রাসুল, আপনি ইচ্ছা করলে তাকে আমরা বের করে দিতে পারি। সত্যই সে অত্যন্ত হীন ও নীচ। আর আপনি পরাক্রান্ত।” তিনি আরো বললেন, “হে আল্লাহর রাসুল, তার প্রতি একটু নমনীয় হোন। আল্লাহর কসম, আপনাকে আল্লাহ আমাদের এমন সময় এনে দিয়েছেন যখন তার গোত্র তাকে মুকুট পরানোর প্রস্তুতি নিচ্ছিল। তাই সে মনে করে, আপনি তার থেকে একটা রাজ্য কেড়ে নিয়েছেন।”
মুহাম্মাদ সে সময় কোনো অনাকাঙ্ক্ষিত বিবাদের ঝুঁকি এড়াতে সেইদিনেই যুদ্ধের জন্য পুনরায় যাত্রা শুরু করেন। তিনি তার সাহাবীদের সাথে নিয়ে একদিন একরাত ধরে পথ চললেন। পথে প্রচণ্ড রৌদ্রে তাদের অসহনীয় কষ্ট হতে লাগল। তাই এক জায়গায় যাত্রাবিরতি করলেন। লোকেরা মাটিতে নামতেই সবাই ঘুমিয়ে পড়ল। আগের দিন আবদুল্লাহ ইবনে উবাইয়ের কথায় লোকদের ভেতর যে বিরূপ প্রতিক্রিয়া দেখা দেওয়ার সম্ভাবনা ছিল তা থেকে মনোযোগ ফিরিয়ে দেওয়ার জন্যই মুহাম্মাদ এভাবে অসময়ে যাত্রা করেছিলেন। বিশ্রাম শেষে মুহাম্মাদ পুনরায় সদলবলে যাত্রা শুরু করলেন। হিজাজের মধ্য দিয়ে যাত্রাকালে তিনি একটি ঝরনার কাছে যাত্রাবিরতি করলেন। সে স্থানটার নাম বাক্কা। সেখান থেকে পুনরায় যখন যাত্রা শুরু হলো তখন মুসলমানদের উপর দিয়ে হঠাৎ একটা কষ্টদায়ক ভীতিপ্রদ বাতাস বয়ে গেল। মুহাম্মাদ বললেন, “এ বাতাসকে তোমরা ভয় পেয়ো না। একটা মস্তবড় কাফিরের মৃত্যু ঘটেছে। সে জন্যই এ বাতাস।” মদিনায় ফিরে দেখেন বনু কাইনুকা গোত্রের প্রভাবশালী ব্যক্তি রিফায়া ইবনে জায়িদ ঐ দিনই মারা গেছে। সে ছিল মুনাফিকদের আশ্রয়স্থল তথা কুমন্ত্রণাদাতা।
কুরআনের সুরা মুনাফিকুন আবদুল্লাহ ইবনে উবাই এবং তার মতো লোকদের সম্পর্কেই। জায়িদ ইবনে আরকামের কানে হাত রেখে বললেন, “এই ব্যক্তি তার কানের সাহায্যে আল্লাহর ওয়াদা পালন করেছে।” আবদুল্লাহ ইবনে উবাইয়ের পুত্র আবদুল্লাহ তার পিতার ব্যাপারটা জানতে পেরে মুহাম্মাদ কে বললেন, “ইয়া রাসুলাল্লাহ, আমি শুনেছি, আপনি আবদুল্লাহ ইবনে উবাইকে তার বৈরী কথাবার্তার জন্য হত্যা করতে ইচ্ছুক। যদি সত্যিই আপনি ইচ্ছুক হয়ে থাকেন তাহলে আমাকে নির্দেশ দিন আমি তার মাথা আপনার কাছে পৌঁছিয়ে দিই। আল্লাহর কসম, খাজরাজ গোত্র জানে যে, ঐ গোত্রে আমার চেয়ে পিতৃভক্ত লোক আর নেই। আমার আশঙ্কা হয় যে, আপনি আমার পিতাকে হত্যার জন্য কাউকে নির্দেশ দেবেন। আর সে তাকে হত্যা করবে, তখন আমার পিতৃহত্নাকে প্রকাশ্যে ঘুরে বেড়াতে দেখে হয়ত আমার প্রবৃত্তি কুপ্ররোচনা দিয়ে আমাকে অসহিষ্ণু করে তুলবে। ফলে তাকে হত্যা করে আমি জাহান্নামে যেতে বাধ্য হব। কেননা সেক্ষেত্রে আমি একজন কাফিরের বদলায় একজন মু’মিনকে হত্যার দায়ে দোষী হব।” রাসুলুল্লাহ সাল্লাল্লাহু আলাইহি ওয়াসাল্লাম বললেন, “না সে যতদিন আমাদের সাথে থাকে ততদিন তার প্রতি আমরা নমনীয় থাকব এবং ভালো ব্যবহার করব।”
এরপর থেকে আবদুল্লাহ ইবনে উবাই যখনই কোনো অঘটন ঘটাত, তার গোত্রের লোকেরাই তাকে শায়েস্তা করত। তিরস্কার ও ভর্ৎসনা করত এবং পাকড়াও করত। এই অবস্থা জেনে একদিন মুহাম্মাদ উমর ইবনুল খাত্তাবকে বললেন, “উমর, পরিস্থির পরিবর্তনটা দেখছ তো ? তুমি যেদিন আবদুল্লাহ ইবনে উবাইকে হত্যার পরামর্শ দিয়েছিলে সেদিন যদি তাকে হত্যা করতাম তাহলে অনেকেই নাক সিটকাত। কিন্তু আজ যদি তাকে হত্যার নির্দেশ দিই তাহলে সেদিন যারা নাক সিটকাত তারাই আজ তাকে হত্যা করবে।” উমর বললেন, “আল্লাহর কসম, আমি জানি আল্লাহর রাসুল এর সিদ্ধান্ত আমার সিদ্ধান্তের চাইতে অধিক কল্যাণকর।”
এরপর একই বছর মার্চ মাসে, মুহাম্মাদ এর স্ত্রী আয়িশার বিরুদ্ধে ব্যভিচারের অপবাদ দিয়ে অভিযোগ আনা হল এবং তখন ইবনে উবাই ছিলেন তাদের মধ্যে একজন যারা এই গুজবটি রটিয়ে বেড়াচ্ছিল। আওস গোত্রের একজন নেতা অপবাদ রটনাকারীদের শাস্তি দেওয়ার জন্য অণুমতি প্রার্থনা করেন, কিন্তু খাজরাজ গোত্র এ সিদ্ধান্তের বিরোধিতা করে। মুহাম্মাদ আয়িশার সতীত্ব সম্পর্কে ঐশী নিশ্চয়তা প্রদানকারী আয়াত নাজিল হওয়ার খবর সবাইকে জানানোর পর প্রত্যেক অপবাদকারীকে আশিটি বেত্রাঘাতের শাস্তি দিলেন, কিন্তু ইবনে উবাইকে কোনো শাস্তি দিলেন না।
অন্তিমকাল
ওয়াটের মতে, ৬২৭ সালের পর ইবনে উবাইয়ের বিরোধিতার তেমন উল্লেখযোগ্য কোনো ঘটনা পাওয়া যায় নি। ৬২৮ খ্রিষ্টাব্দে সে মুহাম্মাদ এর সাথে হুদায়বিয়ায় যাত্রা করেছিল। রুডই প্যারেটের ভাষ্যমতে, মুহাম্মাদের সবচেয়ে বিপজ্জনক প্রতিদ্বন্দ্ব্বীটি সে সময় মুহাম্মাদের পক্ষে এসে পড়ল। ৬৩০ সালে মুহাম্মাদ তাবুক যুদ্ধের প্রস্তুতি নিলে ইবনে উবাই তাবুক যুদ্ধের বিরুদ্ধে বক্তব্য প্রদানকারীদের প্রতি সহানুভূতি প্রকাশ করে। মুসলিম সেনাবাহিনী তাবুকের পথে যাত্রা শুরু করলে ইবনে উবাই গোপনে তার লোকজন নিয়ে সেনাদল থেকে পালিয়ে গিয়ে মদিনায় ফিরে আসে। অনেকে বলেন, তার শারীরিক অসুস্থতার কারণে মুহাম্মাদ এর অণুমতিতেই সে যুদ্ধ ছেড়ে চলে এসেছিল। মুহাম্মাদ তাবুক থেকে ফিরে আসার পর, যারা যুদ্ধের সমালোচনা করেছিল এবং যুদ্ধে না গিয়ে মদিনায় থেকে গিয়েছিল তাদেরকে তিরস্কার করে সুরা তওবার ৮১ তম আয়াত অবতীর্ণ হয়।.
তাবুক থেকে ফিরে আসার পর ৬৩১ খ্রিষ্টাব্দে আবদুল্লাহ ইবনে উবাই মারা যায়। তার ছেলে আবদুল্লাহ ইবনে আবদুল্লাহ নবীর সেবায় হাজির হয়ে কাফনে ব্যবহারের জন্য তার কোর্তা চাইলে তিনি কোর্তা দিয়ে দিলেন। তারপর আবদুল্লাহ তাকেই জানাজার নামাজ পড়াবার জন্য অণুরোধ করলেন। তিনি এ জন্যও তৈরি হয়ে গেলেন। হযরত উমর বারবার এ মর্মে আবেদন জানাতে লাগলেন, হে আল্লাহর রাসুল! আপনি কি এমন ব্যক্তির জানাজার নামাজ পড়াবেন যে অমুক অমুক কাজ করেছে ? কিন্তু তিনি তার এ সমস্ত কথা শুনেও মুচকি হাসতে লাগলেন৷ এমনকি তার মাগফেরাতের জন্য আল্লাহর কাছে দোয়া করতেও ইতস্তত করলেন না। এরপর মুহাম্মাদ তার জানাজার সালাত আদায় করেন এবং ফিরে আসেন। এর কিছুক্ষণ পরেই সুরা বারাআতের (সুরা তওবার) এ দুটি আয়াত নাজিল হল :
- (আয়াত : ৮৪)
এ আয়াতগুলো নাজিল হবার পর নবী নিয়ম করে নিয়েছিলেন যে কোনো জানাজার শরিক হবার জন্য তাকে ডাকা হলে তিনি প্রথমে মৃত ব্যক্তি সম্পর্কে জিজ্ঞাসাবাদ করতেন। জিজ্ঞেস করতেন, সে কেমন ছিল৷ যদি জানতে পারতেন সে অসৎ চরিত্রের অধিকারী ছিল, তাহলে তার পরিবারের লোকদের বলে দিতেন, তোমরা যেভাবে চাও একে দাফন করে দিতে পারো।
আবদুল্লাহ ইবনে উবাই কয়েকজন কন্যা এবং আবদুল্লাহ নামের একটি পুত্রসন্তান রেখে যায়, যারা সকলেই সারাজীবন ধর্মপ্রাণ মুসলিম হয়ে ছিলেন।
কান্ধেই যাত্রা
কান্ধেই যাত্রা বা খেলনা মেলা হল একটি ঐতিহ্যবাহী উৎসব যেটি প্রতিবছর ভারতের ওড়িশা রাজ্যের ব্রহ্মপুরে পালিত হয়। উৎসবটি তিন শতকের পুরানো এবং শহরের প্রাচীনতম জগন্নাথ মন্দিরের সাথে সম্পর্কিত। এই উৎসবটি তিন দিনের জন্য অনুষ্ঠিত হয় এবং মাটি, কাঠ বা ধাতু দিয়ে তৈরি ঘরোয়া ব্যবহার্য জিনিসগুলিও বিক্রয়ের জন্য রাখা হয় ।
বিবরণ
এই উৎসব প্রতিবছর হিন্দু বর্ষপঞ্জির আষাঢ় মাসের পূর্ণিমার দিন উদযাপিত হয়। রথযাত্রা এক সপ্তাহ পর রেশমের শহর হিসাবে পরিচিত ব্রহ্মপুরে এই উৎসব অনুষ্ঠিত হয়। এটি বিশ্বাস করা হয় যে প্রচলিত উৎসবটি প্রায় তিন শতাব্দী পুরানো। খাসপা স্ট্রিটে অবস্থিত শহরের প্রাচীনতম জগন্নাথ মন্দিরের সাথে এই খেলনা মেলাটি সংযুক্ত। ঐতিহ্য অনুসারে, রাতে এই মন্দিরে ভগবান জগন্নাথের মূর্তিটি বিভিন্ন পৌরাণিক চরিত্রের মাটির খেলনা দিয়ে সজ্জিত করা হয়। এই উৎসবটির উৎসাহব্যাঞ্জক দিকটি হল, এটি ঐ অঞ্চলের ঐতিহ্যবাহী খেলনা নির্মাতাদের উৎসাহ দেয়, যারা মাটি, গোবর, কাঠ, ছোবড়া এবং কাগজের মণ্ড থেকে খেলনা তৈরি করে থাকে।
ইতিহাস
স্থানীয় কাহিনী অনুসারে, বহু শতাব্দী আগে, বড় জগন্নাথ মন্দিরের একজন পুরোহিত শ্রীবছ পন্ডা (ଶ୍ରୀବଛ ପଣ୍ଡା) মহুরি রাজ্যের রাজার (বর্তমানে স্থানীয়দের কাছে মহুরি কালুয়া নামে পরিচিত) কাছে উৎসবের জন্য অনুরোধ করেছিলেন এবং তিনি তার অনুমতি দিয়েছিলেন। তার পর থেকে প্রতি বছর ব্রহ্মপুরের খাসপা স্ট্রিটে এই উৎসবটি পালিত হয়ে আসছে।
কিওউসকে হামাও
কিওউসকে হামাও (জাপানিঃ 浜尾 京介, ইংরেজিঃ Kyousuke Hamao, জন্মঃ জুন ২৫, ১৯৯১) প্রাক্তন জাপানি অভিনেতা, গায়ক এবং মডেল। Musical: The Prince of Tennis  (২০০৭-২০০৯) এ "এইজি কিকুমারু "এর চরিত্রের মাধ্যমে হামাও অভিনেতা হিসেবে যাত্রা শুরু করেন।  তখন থেকেই তাকে বিভিন্ন ফিল্ম এবং টিভি প্রোজেক্ট এ দেখা যায়, যেমনটি  Takumi-kun টিভি সিরিজে তাঁকে দেখা যায় "তাকুমি হায়ামা" চরিত্রে এবং Tensou Sentai Goseiger টিভি সিরিজে তাঁকে  "অ্যাগ্রি/গোসেই" ব্ল্যাক এর চরিত্রে। অভিনয় ক্যারিয়ারের পাশাপাশি হামাও  "কিমিও মিতসুকেতাই" এবং "শাইন" গান দুটি প্রকাশ করেন, সাথে ডেবিউ  স্টুডিও অ্যালবাম "সেভেন কালারস" (২০১১)।
২০১৩ সালে হামাও জানান যে তিনি বিনোদন জগৎ থেকে অবসর নিচ্ছেন এবং তিনি আর কখনোই এই পেশায় ফিরবেন না।
অভিনয় জীবন
১৬ বছর বয়সে হামাও Musical: The Prince of Tennis এ "এইজি কিকুমারু "এর চরিত্রের মাধ্যমে অভিনয়ের যাত্রা শুরু করেন এবং ২০০৭ থেকে ২০০৯ পর্যন্ত এই স্টেজ  মিউজিকালে অভিনয় করেন। ২০১৩ সালে তিনি তাঁর প্রথম টিভি চরিত্র করেন Gokusen 3 এ। ২০০৯ সাল থেকে হামাও তাকুমি কুন সিরিজে (Takumi-kun Series: Niji-iro no Glass) তাকুমি হায়ামার  চরিত্রে অভিনয় করেন।
২০১০ সালে হামাও তেনসু সেনতাই গোসেইগার এ "Agri/Gosei Black" এর চরিত্রে অভিনয় করেন। ওই সিরিজের পর তাঁকে অন্যান্য "সুপার সেনতাই" সিরিজগুলোতে বিভিন্ন চরিত্রে আসতে দেখা যায়। হামাও তাকুমি কুন সিরিজটির পঞ্চম ফিল্ম (Takumi-kun Series: Ano, Hareta Aozora) পর্যন্ত তাঁর চরিত্রটিতে কাজ করার পর জানান যে তিনি ওই ফিল্মে আর অভিনয় করবেননা।
২০১৩ এর ২৫ অক্টোবরে হামাও তাঁর নিকোনিকো লাইভ স্ট্রিমে জানান যে ২০১৪ এর ফেব্রুয়ারি থেকে তিনি তাঁর অভিনয় জীবনের ইতি ঘটাবেন। ২০১৩ এর নভেম্বরে তিনি তাঁর ব্লগে জানান যে ইনটেরিওর ডিজাইনিং এর পেশায় নিজেকে নিয়জিত করবেন। ২০১৬ সালের একটি ব্লগ পোস্টে হামাও নিশ্চিত করেন যে তিনি পড়াশোনা করছেন এবং তিনি বিনোদন জগতে আর ফিরছেন না।
সঙ্গীত জীবন
হামাও তাঁর পেশাগত জীবনে স্বল্প পরিসরে সঙ্গীত নিয়ে কাজ করেছেন এবং "Marvelous AQL" লেবেল থেকে কিছু গান রিলিজ করেছেন। তিনি তাঁর ডেবিউ সিঙ্গেল "কিমিও মিতসুকেতাই" প্রকাশ করেন ২০০৯ এর ৫ই আগস্ট। ২০১১ এর ২৫ই মে তিনি তাঁর দ্বিতীয় সিঙ্গেল "Shine" এবং ডেবিউ স্টুডিও অ্যালবাম 7 Colors একটি স্বাধীন রেকর্ড লেবেল থেকে প্রকাশ করেন।
কথা দিলাম
কথা দিলাম হল ১৯৯১ সালে রজত দাস পরিচালিত একটি বাংলা চলচ্চিত্র ।এটি এনএসএস ফিল্ম কনসার্নের ব্যানারে  প্রযোজিত। ছবিতে অভিনেতা প্রসেনজিৎ চ্যাটার্জী এবং আয়েশা ঝুলকা মুখ্য চরিত্রে অভিনয় করেছেন। ছবিটির সংগীত পরিচালনা করেছেন অজয় দাশ।
উত্তরবঙ্গ সংবাদ
উত্তরবঙ্গ সংবাদ পশ্চিমবঙ্গ থেকে প্রকাশিত একটি বাংলা সংবাদপত্র । এটি উত্তরবঙ্গের সবথেকে বেশি প্রচারিত সংবাদপত্র ।
উত্তরবঙ্গ সংবাদ শিলিগুড়ি থেকে প্রকাশিত হয়। সংবাদপত্রটি প্রথম প্রকাশিত হয় ১৯৮০ সালের ১৯ মে তারিখে শিলিগুড়িতে। সুহাস তালুকদার সংবাদপত্রটির প্রতিষ্ঠাতা সম্পাদক ছিলেন। বর্তমানে এটি শিলিগুড়ি ছাড়াও কোচবিহার এবং মালদা থেকেও মুদ্রিত হচ্ছে । এটি কলকাতার বাইরে প্রথম দৈনিক কাগজ। এর দৈনিক ১৫ লাখ প্রতিলিপি ছাপা হয়
এছাড়াও উত্তরবঙ্গ সংবাদের নিজস্ব 'তথ্যকেন্দ্র' নামের একটি মাসিক পত্রিকা বের হয়।
বহিঃসংযোগ
উত্তরবঙ্গ সংবাদের ওয়েবসাইট
বিবর্ধিত এইচএসপিএ
এইচএসপিএ+, বা বিবর্ধিত হাই-স্পিড প্যাকেট অ্যক্সেস (HSPA+ / Evolved High-Speed Packet Access) হল ওয়্যারলেস ব্রডব্যান্ড যোগাযোগ প্রযুক্তির জন্য এক ধরনের প্রযুক্তিগত মান। এইচএসপিএ+ গতি বৃদ্ধির মাধ্যমে ডাব্লুসিডিএমএ (ইউএমটিএস) ভিত্তিক ৩জি নেটওয়ার্কের মান উন্নত করে। এইচএসপিএ+ ৩জিপিপি এর ৭ম অবমুক্তিতে প্রবর্তিত হয় এবং পরবর্তী অবমুক্তিগুলোতে বর্ধিত হয়।
যুক্তরাষ্ট্রে এটিএন্ডটি মোবিলিটি এবং টি-মোবাইল ইউএস এইচএসপিএ+ সেবা দিয়ে থাকে।
গতি
এইচএসপিএ+ প্রযুক্তিতে বিবর্ধিত হাই স্পিড প্যাকেট অ্যাক্সেসের সুবিধা পাওয়া যায় এবং এতে অধিক গতি পাওয়া সম্ভব, যা ডাউনলিংকে সর্বোচ্চ ১৬৮ মেগাবিট প্রতি সেকেন্ড এবং আপলিংকে সর্বোচ্চ ২২ মেগাবিট প্রতি সেকেন্ড পর্যন্ত হয়ে থাকে। প্রযুক্তিগতভাবে এই গতি পাওয়া যায় একাধিক অ্যান্টেনা প্রযুক্তি ব্যবহারের মাধ্যমে, যা এমআইএমও (মাল্টিপল-ইনপুট এবং মাল্টিপল-আউটপুট) প্রযুক্তি নামে পরিচিত। এছাড়া উচ্চতর ক্রমের মডুলেশন (৬৪কিউএএম) ব্যবহার অথবা একাধিক সেলের একটিতে সমন্বয়ের (ডুয়াল-সেল এইচএসডিপিএ নামে পরিচিত) মাধ্যমে এই গতি পাওয়া যায়।
উচ্চতর ১৬৮ মেগাবিট/সে. গতি অর্জিত হয় একাধিক ক্যারিয়ার ব্যবহারের মাধ্যমে, অর্থাৎ‍ একসাথে ডুয়াল-সেল এইচএসডিপিএ এবং ৪ প্রণালীর এমআইএমও প্রযুক্তি ব্যবহার করে।
এছাড়া, এই প্রযুক্তি উল্লেখযোগ্যভাবে ব্যাটারি লাইফের উন্নতি সাধন করে। এইচএসপিএ+ এবং এলটিই এক জিনিস নয়, যা এয়ার ইন্টারফেস ভিত্তিক ওএফডিএমএ প্রযুক্তি ব্যবহার করে। এইচএসপিএ+ হল এইচএসপিএ এর বিবর্ধিত সংস্করণ, যা বিদ্যমান ৩জি নেটওয়ার্ককে উন্নত করে এবং টেলিকম অপারেটরদের কোন নতুন রেডিও ইন্টারফেস স্থাপন ছাড়াই ৪জি নেটওয়ার্কে স্থানান্তরের সুযোগ করে দেয়।
পটাসিয়াম হেক্সাফ্লুরোকিউপ্রেট (৩)
পটাসিয়াম হেক্সাফ্লুরোফসফেট (৩) একটি অজৈব যৌগ যার রাসায়নিক সংকেত K3CuF6। এটি একধরনের সবুজ প্যারাচুম্বকীয় কঠিন পদার্থ, এটি আপেক্ষিক ভাবে কপার (৩) যৌগসমূহের একটি দুর্লভ উদাহারন।
উত্‍পাদন ও গঠন
এই যৌগটি ফ্লুরিনের সাথে পটাসিয়াম ক্লোরাইড এবং কিউপ্রাস ক্লোরাইড এর মিশ্রণের জাড়ণ বিক্রিয়ার মাধ্যমে প্রস্তুত করা হয়: বিভিন্ন অনুরূপ উদাহরণ পরিচিত রয়ছে। এটি পানির সাথে খুব সহজেই বিক্রিয়া করে, এবং অক্সিজেনের সাথে কপার ২ দ্রব উত্‍পন্ন করে।
সেলফস
সেলফস (আইসল্যান্ডীয় ভাষায়: Selfoss) দক্ষিণ-পশ্চিম আইসল্যান্ডের একটি গ্রাম-শহর। এটি রেইকাভিকের দক্ষিণ-পূর্বে ৪৮ কিলোমিটার দূরে, আটলান্টিক মহাসাগরের উপকূল থেকে প্রায় ৮ কিলোমিটার অভ্যন্তরে ওলফুসাও নদীর তীরে অবস্থিত। বর্তমানে এটি আওরবর্গ পৌর এলাকার অন্তর্গত। শহরটির ভেতর দিয়ে আইসল্যান্ডের রিং রোড (Hringvegur) চলে গেছে। সেলফস দেশের সবচেয়ে নিবিড় কৃষি অঞ্চলের পশ্চিম প্রান্তে অবস্থিত একটি কৃষি বাজার ও দুগ্ধ উৎপাদন কেন্দ্র। এটি রেইকাভিক শহরের দুধের প্রায় সমস্ত চাহিদা মেটায়। এছাড়াও এটি একটি জনপ্রিয় অবকাশযাপন কেন্দ্র। এখানে প্রায় ৬,০০০ লোকের বাস।
ইতিহাস
১০০০ সালের কিছুকাল পরে দৌরির আওসাসন সেলফসে বসতি স্থাপন করেন। তবে আইসল্যান্ডের গাথাগুলিতে উল্লেখ আছে ৮৭৩-৮৭৪ সালের শীতকালে ইংগৌলফুর আর্নারসন এখানে এসেছিলেন। ১৮৯১ সালের গ্রীষ্মে থ্রিগভি গুন্নারসন নামের এক আলথিং সদস্যের প্রস্তাবমতে ওলফুসাও নদীর উপর আইসল্যান্ডের প্রথম ঝুলন্ত সেতু (suspension bridge) নির্মাণ করা হয়। এর ফলে সেলফস আশেপাশের কৃষি অঞ্চলের একটি যৌক্তিক সেবা কেন্দ্রে পরিণত হয়। ১৯০০ সালে এখানে মাত্র ৪০ জন লোকের বাস ছিল। ২০০৬ সাল নাগাদ তা বেড়ে দাঁড়িয়েছে ৬০০০। ১৯৩০ সালে দুগ্ধ ফার্ম মিয়ৌল্কউর্বু ফ্লৌয়ামান্না এবং জেনারেল স্টোর কাউপ্‌ফেলাগ আওর্নেসিংগা এখানে প্রতিষ্ঠিত হয়। এই দুইটি কোম্পানি বহু দশক ধরে স্থানীয় লোকদের চাকরির ব্যবস্থা করে আসছে।
thumb|center|600px|সেলফস
63.93311°N, -20.99712°W
মির্জা আব্বাস
মির্জা আব্বাস উদ্দিন আহমেদ যিনি মির্জা আব্বাস (জন্ম ৭ ফেব্রুয়ারি ১৯৫১) নামে অধিক পরিচিত হলেন একজন বাংলাদেশি জাতীয়তাবাদী দলের রাজনীতিবিদ। তিনি ১৯৯১ সাল থেকে ১৯৯৪ সাল পর্যন্ত অবিভক্ত ঢাকা সিটি করপোরেশনের মেয়র ছিলেন। ২০০১ সালের জাতীয় সংসদ নির্বাচনে তিনি ঢাকা-৬ আসন থেকে সংসদ সদস্য নির্বাচিত হন এবং ২০০৬ সাল পর্যন্ত এ দায়িত্ব পালন করেন। একই সময়ে তিনি খালেদা জিয়ার মন্ত্রিসভায় গৃহায়ন ও গণপূর্ত মন্ত্রণালযয়ের মন্ত্রী হিসেবে দায়িত্ব পালন করেন। তিনি বর্তমানে বাংলাদেশ জাতীয়তাবাদী দলের জাতীয় স্থায়ী কমিটির (সর্বোচ্চ নীতিনির্ধারণী কমিটি) সদস্য।
প্রারম্ভিক জীবন
কর্মজীবনের প্রথমে আব্বাস মির্জা এন্টারপ্রাইজ নামে তাদের পারিবারিক ব্যবসায় যুক্ত হন। তিনি ঢাকা ব্যাংক প্রতিষ্ঠা করেন। ১৯৯৫ সালে তাকে ঢাকা ব্যাংকের বিকল্প পরিচালক হিসেবে অফিসিয়ালি পরিচয় করিয়ে দেওয়া হয়। ২৯শে সালের ২৯শে মার্চ তিনি ব্যাংকের পরিচালক হিসেবে নিযুক্ত হন।
রাজনৈতিক জীবন
জিয়াউর রহমান বাংলাদেশ জাতীয়তাবাদী দল গঠনের পর মির্জা আব্বাস এ দলে যোগদান করেন এবং তিনি দলটির প্রথমদিককার একজন নেতা। ১৯৮০-এর দশকে হুসেইন মুহাম্মদ এরশাদের শাসনামলে তিনি স্বৈরাচারবিরোধী আন্দোলনে সক্রিয়ভাবে অংশ নিয়ে গুরুত্বপূর্ণ ভূমিকা পালন করেন। ১৯৯০ সালে বাংলাদেশের আন্দোলনে তিনি গুরুত্বপূর্ণ সংগঠক হিসেবে কাজ করেন।
১৯৯১ সালে তিনি ঢাকা সিটি করপোরেশনের মেয়র হিসেবে নিযুক্ত হন। ১৯৯৩ সালের ডিসেম্বর পর্যন্ত তিনি এ দায়িত্ব পালন করেন। পরবর্তীতে ২০০১ সালের জাতীয় সংসদ নির্বাচনে তিনি ঢাকা-৬ আসন থেকে সংসদ সদস্য হিসেবে নির্বাচিত হন এবং ১১ অক্টোবর ২০০১ থেকে ২৭ অক্টোবর ২০০৬ পর্যন্ত গৃহায়ন ও গণপূর্ত মন্ত্রণালয়ের মন্ত্রী হিসেবে দায়িত্ব পান। তার সময়কালেই ২০০৬ সালের ডিসেম্বরে ইমারত নির্মাণ বিধিমালা সংশোধীত আইন পাশ হয়।
আব্বাস, ঢাকার শাহজাহানপুরে ১৯৮০ সালে নারী শিক্ষার জন্য মির্জা আব্বাস মহিলা কলেজ প্রতিষ্ঠা করেন।
কমিউনিস্ট ইস্তেহার
কমিউনিস্ট ইস্তেহার বা কমিউনিস্ট ম্যানিফেস্টো প্রথম প্রকাশ হয় ফেব্রুয়ারি ২১, ১৮৪৮ সালে। জার্মান ভাষায় রচিত এই বইটির নাম ছিলো মানিফেস্ট ডেয়ার কোমুনিস্টেন (Manfest Der Kommunisten)। কার্ল মার্কস এবং ফ্রিডরিখ এঙ্গেলস এটি যৌথভাবে রচনা করেন। কমিউনিস্ট বিপ্লবের উদ্দীপনার পেছনে এই গ্রন্থের ভূমিকা আজও সমপরিমাণে অটুট আছে।
কমিউনিস্ট ইস্তেহারের প্রথম ভাগের নাম "বুর্জোয়া ও প্রলেতারিয়েত"। এই ভাগে সামন্ততান্ত্রিক সমাজ থেকে পুঁজিবাদের জন্মের কাহিনী বলা হয়। মার্ক্স পুঁজিবাদের আকাশচুম্বী উৎপাদন ক্ষমতাকে যথাযথ স্বীকৃতি দেন। তবে পুঁজিবাদের ধ্বংসাত্মক ক্রিয়াকলাপ তিনি তার রচনায় উদ্‌ঘাটিত করেছেন। তার মতে অকল্পনীয় হারে পণ্যোৎপাদন বাড়লেও সমাজ থেকে দারিদ্র্য দূর হয়নি। তিনি পুঁজিবাদের অন্তর্বিরোধ এবং আর্থিক সংকটের বিশ্লেষন করেছেন। এই ইস্তেহারে ধনতন্ত্রের অন্ধকার দিক দেখিয়ে পরিবর্তে অন্য কোনো সমাজব্যবস্থার কথা বলা হয়নি। তবে বলা হয়েছে, প্রচলিত সমাজব্যবস্থার গতিশীলতা থেকেই ঘটনাক্রমে ধ্বংসাত্মক শক্তির জন্ম হবে।
কমিউনিস্ট ইস্তেহার-এর ভেতর যে মূলচিন্তা প্রবহমান তা এই যে ইতিহাসের প্রতি যুগে অর্থনৈতিক উৎপাদন এবং যে সমাজ-সংগঠন তা থেকে আবশ্যিকভাবে গড়ে উঠে, তাই থাকে সেই যুগের রাজনৈতিক ও বুদ্ধিবৃত্তিগত ইতিহাসের মূলে। সুতরাং জমির আদিম যৌথ মালিকানার অবসানের পর থেকে সমগ্র ইতিহাস হয়ে এসেছে শ্রেণী সংগ্রামের ইতিহাস। আধুনিক বুর্জোয়া সম্পত্তির অনিবার্যভাবে আসন্ন অবসানের কথা ঘোষণা করাই ছিল এই বইয়ের লক্ষ্য।
অনন্যতা-বর্তমান পর্যন্ত
১৯১৭ সালের অক্টোবর বিপ্লবের পরে রাশিয়ার ক্ষমতায় ভ্লাদিমির লেনিন নেতৃত্বাধীন বলশেভিকরা আসে। তখন বিশ্বের প্রথম সমাজতান্ত্রিক রাষ্ট্র স্পষ্টভাবে মার্কসবাদী লাইন বরাবর প্রতিষ্ঠিত হয়েছিল। সোভিয়েত ইউনিয়নের কমিউনিস্ট পার্টির ( সিপিএসইউ ) অধীনে সোভিয়েত ইউনিয়ন, যা বলশেভিক রাশিয়া একটি অংশ, একটি প্রলেতারিয়েতের একনায়কত্বাধীন রাষ্ট্র ছিল। তৃতীয় আন্তর্জাতিক এবং অন্যান্য লেনিনবাদী পার্টিগুলো মার্কস, এঙ্গেলস ও লেনিনের সর্বোত্তম কাজ জানতে ইচ্ছুক ছিলো। উপরন্তু, দলের নেতাদের মার্কসবাদী-লেনিনবাদী মতাদর্শের উপর তাদের নীতিগত সিদ্ধান্তের ভিত্তি প্রত্যাশিত ছিল। তাই এই ধরনের কাজ, যেমন ইশতেহার পার্টির বিভিন্ন স্তরের নেতাকর্মীদের বর্তমানে পড়ার প্রয়োজন বোধ করা হয়।
নারা প্রশাসনিক অঞ্চল
নারা প্রশাসনিক অঞ্চল (奈良県? নারা কেন্‌) হল জাপানের মূল দ্বীপ হোনশুর কান্‌সাই অঞ্চলে অবস্থিত একটি প্রশাসনিক অঞ্চল। এর রাজধানী নারা নগর। এই প্রশাসনিক অঞ্চলে জাপানের সবচেয়ে বেশি সংখ্যক ইউনেস্কো বিশ্ব ঐতিহ্যবাহী স্থান কেন্দ্রীভূত।
ইতিহাস
নারা অঞ্চলটি জাপানের প্রাচীনতম সভ্যতার অন্যতম কেন্দ্র। নারা প্রশাসনিক অঞ্চল তার আজকের আকৃতি লাভ করে ১৮৮৭ খ্রিষ্টাব্দে, ওসাকার থেকে আলাদা হয়ে। ঐতিহাসিকভাবে নারাকে “য়ামাতো নো কুনি” বা য়ামাতোদের দেশও বলা হয়।
নারা যুগ অবধি
জাপানের প্রাচীন রাজধানীগুলি নারা অঞ্চলে কেন্দ্রীভূত ছিল। এগুলির নাম ছিল যথাক্রমে আসুকা-ক্যো, ফুজিওয়ারা-ক্যো (৬৯৪-৭১০ খ্রিঃ) এবং হেইজোও-ক্যো (৭১০-৭৮৪ খ্রিঃ)। ফুজিওয়ারা ও হেইজো নগরের রাজধানীগুলি সমসাময়িক চীনের রাজধানী নগরগুলির পরিকল্পনা থেকে অনুপ্রাণিত হয়েছিল বলে ধারণা করা হয়। চীনের সুই ও তাং রাজবংশের সাথেও জাপানের রাজসভা এই সময়ে সম্পর্ক গড়ে তোলে এবং চীনে বিদ্যার্জন করতে ছাত্র পাঠায়। নারা যুগে জাপানে বৌদ্ধধর্ম প্রথম রাজসভার পৃষ্ঠপোষকতা লাভ করে।
নারা যুগের পর
৭৯৪ খ্রিঃ জাপানের রাজধানী হেইয়ান-ক্যো বা বর্তমান কিয়োতো নগরে স্থানান্তরিত হয়। নারার মন্দিরগুলি অবশ্য প্রবল ক্ষমতার অধিকারী ছিল, যে কারণে নারাকে একটা সময় পর্যন্ত নান্তো বা দক্ষিণের রাজধানী বলা হত। বিভিন্ন রাজনৈতিক ও ধর্মীয় শক্তির ক্ষমতা দখলের যুদ্ধে ১১৮০ খ্রিঃ কোওফুকু-জি ও তোওদাই-জি মন্দির দুটি অগ্নিদগ্ধ হয় এবং বহুমূল্য স্থাপত্য-ঐতিহ্য নষ্ট হয়।
মিনামোতো নো য়োরিতোমোর নেতৃত্বে কামাকুরা শোগুনতন্ত্রের গঠনের সময় নারা সরকারী পৃষ্ঠপোষকতা লাভ করে। অগ্নিদগ্ধ মন্দির দুটির সংস্কার হয় এবং তাদের কেন্দ্র করে পুনরায় নগরায়ন আরম্ভ হয়।
সেন্‌গোকু যুগের পর থেকে অর্থনৈতিকভাবে নারা ক্রমশ ওসাকার উপর নির্ভরশীল হয়ে পড়ে। এই প্রবণতা আজও বজায় আছে।
ভূগোল
নারা প্রশাসনিক অঞ্চল কান্‌সাই অঞ্চলের কিই উপদ্বীপের মধ্যভাগে অবস্থিত। স্থলবেষ্টিত এই প্রশাসনিক অঞ্চলের পশ্চিমে আছে ওয়াকায়ামা ও ওসাকা প্রশাসনিক অঞ্চল, উত্তরে কিয়োতো প্রশাসনিক অঞ্চল এবং পূর্বে মিয়ে প্রশাসনিক অঞ্চল।
পূর্ব-পশ্চিমে নারার বিস্তৃতি ৭৮.৫ কিমি এবং উত্তর-দক্ষিণে ১০৩.৬ কিমি।
অধিকাংশ নারা পর্বত ও বনাঞ্চলে আচ্ছাদিত; বসবাসযোগ্য এলাকার আয়তন মাত্র ৮৫১ বর্গ কিমি। প্রশাসনিক অঞ্চলের মোট আয়তনের মাত্র ২৩% বাসযোগ্য ভূমি।
নারা প্রশাসনিক অঞ্চল পূর্বে-পশ্চিমে য়োশিনো নদী বরাবর জাপান মধ্য টেকটনিক রেখা দ্বারা বিভক্ত। এর উত্তরে রয়েছে ‘অভ্যন্তরীণ অঞ্চল’, যেখানে উত্তর-দক্ষিণে বিস্তৃত একাধিক চ্যুতিরেখা বরাবর আজও ভূগাঠনিক প্রক্রিয়া সক্রিয় আছে। জাপান মধ্য টেকটনিক রেখার দক্ষিণে আছে ‘বহিরাঞ্চল’, যা প্রায় পুরোটাই পর্বতময়। মিয়ে প্রশাসনিক অঞ্চলের সীমানায় অবস্থিত ওওদাইগাহারা পর্বত একটি প্রাকৃতিক বিশ্ব ঐতিহ্যবাহী স্থান: কিই পর্বতের পবিত্র স্থান ও তীর্থসমূহের অন্তর্গত।
নারা প্রশাসনিক অঞ্চলের মোট ভূমির ১৭ শতাংশ এলাকা সংরক্ষিত বনাঞ্চল। এর মধ্যে আছে য়োশিনো-কুমানো জাতীয় উদ্যান; কোঙ্গো-ইকোমা-কিসেন, কোওয়া-রিউজিন, মুরো-আকামে-আওয়্যামা ও য়ামাতো-আওগাকি উপ-জাতীয় উদ্যান এবং তিনটি প্রশাসনিক আঞ্চলিক উদ্যান।
মাহদী
মাহদী ( ٱلْمَهْدِيّ        ) হল ইসলামি পরকালবিদ্যার একজন মশীহ বা ত্রাণকর্তা যিনি মন্দ এবং অন্যায় থেকে বিশ্বকে পরিত্রাণ দেওয়ার জন্য শেষ সময়ে উপস্থিত হবেন বলে বিশ্বাস করা হয়। তাকে হযরত মোহাম্মদ স. এর বংশধর বলা হয় যিনি নবী ঈসা (আঃ) এর আগে আবির্ভূত হবেন এবং মুসলিমদেরকে পুরো বিশ্ব শাসনে নেতৃত্ব দেবেন।
ইসলামের শিয়া এবং সুন্নি উভয় শাখাতেই মাহদির বৈশিষ্ট্য সম্পর্কে আলোকপাত করা হয়েছে, যদিও তারা তার গুণাবলী এবং মর্যাদার ক্ষেত্রে ব্যাপকভাবে ভিন্নতা পোষণ করেন। ইসনা আশারিয়া শিয়াদের মতে, মাহদী হলেন একাদশ ইমাম মুহাম্মদ আল-মাহদী -এর পুত্র ইমাম হাসান আল-আসকারি (মৃত্যু: ৮৭৪), যার ব্যাপারে তাদের বিশ্বাস, তাকে আল্লাহর ইচ্ছায় অদৃশ্য  করে রাখা হয়েছে। তবে এটি বেশিরভাগ সুন্নিদের দ্বারা প্রত্যাখ্যান করা হয়েছে, যারা দাবি করে যে মাহদি এখনও জন্মগ্রহণ করেননি।
ব্যুৎপত্তি
মাহদী শব্দটি আরবি মূল হ-দ-য় ( ه-د-ي থেকে এসেছে ), সাধারণত "ঐশ্বরিক পথপ্রদর্শন" বোঝাতে ব্যবহৃত হয়। যদিও মূলটি কুরআনে একাধিক স্থানে এবং বিভিন্ন প্রসঙ্গে আবির্ভূত হয়েছে, তবে মাহদী শব্দটি কখনোই কুরআনে আসেনি।  সংশ্লিষ্ট ক্রিয়া হল হাদা, যার অর্থ পথপ্রদর্শন করা। যাইহোক, মাহদীকে একটিভ ভয়েসে পড়া যেতে পারে, তখন অর্থ হবে ‘যিনি পথ দেখান’, প্যাসিভ ভয়েসও হতে পারে, যার অর্থ ‘যিনি নির্দেশিত’।  ধর্মমত অনুসারে, মাহদি হলেন অধিকাংশ ইসলামিক সম্প্রদায়ের শেষ-কালের পরকালকেন্দ্রীক ত্রাণকর্তা
সতী শোধন জনশ্রুতি
সতী শোধন জনশ্রুতি (এছাড়াও ভার্জিন কিউর মিথ, ভার্জিন রেপ মিথ, বা সহজভাবে ভার্জিন মিথ নামে পরিচিত) হল এই বিশ্বাস যে কুমারী মেয়ের সাথে যৌন মিলন করলে এইচআইভি/এইডস বা অন্যান্য যৌনবাহিত রোগ নিরাময় হয়।
মাহদী
প্রাক-ইসলামিক ধারণা
কয়েকজন ইতিহাসবিদের মতে, এই শব্দটি সম্ভবত দক্ষিণ আরবের উপজাতিদের দ্বারা ইসলামে প্রবর্তিত হয়েছিল যারা 7 ম শতাব্দীর মাঝামাঝি সিরিয়ায় বসতি স্থাপন করেছিল। তারা বিশ্বাস করত যে মাহদী তাদেরকে তাদের স্বদেশে ফিরিয়ে নিয়ে যাবে এবং হিমিয়ার রাজ্য পুনঃপ্রতিষ্ঠা করবে। তারা আরও বিশ্বাস করেছিল যে তিনি শেষ পর্যন্ত কনস্টান্টিনোপল জয় করবেন। এটাও পরামর্শ দেওয়া হয়েছে যে মাহদির ধারণাটি পূর্ববর্তী মেসিনিক জুডিও - খ্রিস্টান বিশ্বাস থেকে উদ্ভূত হতে পারে।   তদনুসারে, কিছু রাজনৈতিক স্বার্থ, বিশেষ করে আব্বাসীদ-বিরোধী মনোভাবকে সমর্থন করার জন্য ঐতিহ্য চালু করা হয়েছিল।  মাহদী সম্পর্কে এই রেওয়ায়েতগুলি শুধুমাত্র পরবর্তী সময়ে জামি আত-তিরমিযী এবং সুনানে আবু দাউদের মতো হাদিস সংগ্রহে আবির্ভূত হয়েছে, কিন্তু বুখারি ও মুসলিমের প্রথম দিকের রচনা থেকে অনুপস্থিত।
সতী শোধন জনশ্রুতি
ইতিহাস
পৌরাণিক কাহিনীটি প্রথম ১৬ শতকের ইউরোপে প্রতিবেদন করা হয়েছিল এবং ১৯ শতকের ভিক্টোরীয় ইংল্যান্ডে অন্যান্য যৌন সংক্রামিত রোগের মধ্যে সিফিলিস এবং গনোরিয়া নিরাময় হিসাবে প্রাধান্য পেয়েছে। উত্সটি অজানা, তবে ইতিহাসবিদ হ্যান ব্ল্যাঙ্ক লিখেছেন যে ধারণাটি কুমারী - শহীদদের খ্রিস্টান কিংবদন্তি থেকে উদ্ভূত হতে পারে, যাদের বিশুদ্ধতা রাক্ষসদের সাথে লড়াই করার জন্য সুরক্ষার একটি রূপ হিসাবে কাজ করেছিল।
ব্যাপকতা
দক্ষিণ আফ্রিকার ইউনিভার্সিটি অফ সাউথ আফ্রিকা (ইউএনআইএসএ) এর একটি সমীক্ষায় দেখা গেছে যে ১৮% শ্রমিক ভেবেছিল যে কুমারীর সাথে যৌন মিলন করলে এইচআইভি/এইডস নিরাময় হয়। ১৯৯৯ সালে গুটেং- এর যৌন স্বাস্থ্য শিক্ষাবিদদের দ্বারা করা একটি পূর্ববর্তী গবেষণা প্রতিবেদন করে যে সমীক্ষায় অংশগ্রহণকারীদের ৩২% পৌরাণিক কাহিনীকে বিশ্বাস করেছিল।
লুভল
লুভল (Louisville, উচ্চারণ বা  স্থানীয়, এবং অন্যান্য) কেন্টাকি অঙ্গরাজ্যের বৃহত্তম এবং আমেরিকার ২৮তম জনবহুল শহর।
ত্রিদিবকুমার চট্টোপাধ্যায়
ত্রিদিবকুমার চট্টোপাধ্যায় (জন্মঃ ৩০ অক্টোবর, ১৯৫৮) একজন ভারতীয় বাঙালি সাহিত্যিক। তিনি কলকাতা র প্রকাশনা সংস্থা 'পত্র ভারতী'র কর্ণধার এবং কিশোর সাহিত্য পত্রিকা 'কিশোর ভারতী'র সম্পাদক। তিনি কলকাতা পাবলিশার্স অ্যান্ড বুকসেলার্স গিল্ডের সাধারণ সম্পাদকের দায়িত্ব পালন করছেন। তিনি খ্যাতনামা বাঙালি সাহিত্যিক দীনেশচন্দ্র চট্টোপাধ্যায়ের পুত্র ও গণিতজ্ঞ অবনীভূষণ চট্টোপাধ্যায় এর পৌত্র। ত্রিদিবকুমার কলকাতা বিশ্ববিদ্যালয় থেকে উদ্ভিদবিদ্যায় এমএসসি করেন। তার সাহিত্যকর্ম শুরু হয় দীনেশচন্দ্র চট্টোপাধ্যায় সম্পাদিত 'কিশোর ভারতী' পত্রিকার মাধ্যমে। তার লেখা প্রথম উপন্যাস ছিল 'হাত'। তার প্রথম প্রকাশিত বইয়ের নাম 'ছায়া-মূর্তি'। তিনি কিশোরদের জনপ্রিয় বিজ্ঞানী গোয়েন্দা চরিত্র 'জগুমামা'র স্রষ্টা, মূলত রহস্য, কল্পবিজ্ঞান এবং ইতিহাসমূলক সাহিত্যের জন্য পরিচিত। বই লেখার পাশাপাশি প্রচুর সম্পাদনার কাজ করেছেন তিনি।
আনা উইলসন (ম্যাডাম)
আনা উইলসন (মে ২৭, ১৮৩৫ - অক্টোবর ২৭, ১৯১১) ওমাহা, নেব্রাস্কার একজন অগ্রগামী ম্যাডাম ছিলেন। যখন তিনি মারা যান তখন তিনি তার জীবনের সঞ্চয় সাথে তার ২৫ কক্ষ বিশিষ্ট পতিতালয় ওমাহা শহরের কাছে দান করেন, যেটি একটি হাসপাতাল হিসাবে ব্যবহৃত হত। উইলসন "ওমাহার প্রথম আরাম কেন্দ্র স্থাপন" করার জন্য দায়ী ছিলেন এবং "আন্ডারওয়ার্ল্ডের রানী" হিসাবে পরিচিত ছিলেন।
হর্নবিল উৎসব
হর্নবিল (ধনেশ পক্ষী) উৎসব উত্তর-পূর্ব ভারত-এর নাগাল্যান্ডে প্রতিবছর ১-১০ ডিসেম্বরে উদ্‌যাপন করা এটি উৎসব৷ নাগাল্যান্ড রাজ্যে এই উৎসবকে মহোৎসব ('Festival of Festivals') বলেও আখ্যা দেওয়া হয়৷
পটভূমি
নাগাল্যান্ড রাজ্য. বিপুলসংখ্যক নাগা জনজাতির বাসভূমি৷ এই প্রতিটি জনজাতির নিজস্ব উৎসব আছে৷ যেহেতু ৬০% এরও অধিক নাগা লোক কৃষির ওপর নির্ভরশীল, তাঁদের উদ্‌যাপন করা প্রায়ভাগ উৎসবই কৃষির সঙ্গে জড়িত৷ নাগাল্যান্ডের এই বিভিন্ন জনজাতির মধ্যে ভাববিনিময়ের বিকাশ এবং নাগাল্যান্ডের সাংস্কৃতিক ঐতিহ্যের প্রসারের জন্য, নাগাল্যান্ড সরকার ২০০০ সাল থেকে ডিসেম্বরের প্রথম সপ্তাহটিতে হর্নবিল উৎসব পালন করে আসছে৷
এই উৎসবক ভারতীয় ধনেশ পক্ষীর (Indian hornbill) নাম থেকে হর্নবিল উৎসব নামে অভিহিত করা হয়৷ ধনেশ পক্ষীর স্থান নাগা জনজাতিসমূহের সংস্কৃতি এবং লোকসাহিত্যে অতি গুরুত্বপূর্ণ৷
উদ্‌যাপন
হর্নবিল উৎসব নাগাল্যান্ডের পর্যটন এবং শিল্পকলা এবং সংস্কৃতি বিভাগে অনুষ্ঠিত করে৷ এই উৎসব সব নাগা জনজাতির শিল্পকলা-সংস্কৃতির একটা উৎসব উদ্‌যাপন করার এক প্রচেষ্টা৷ এই উৎসব সাধারণত প্রতিবছর ১-১০ ডিসেম্বর কোহিমায় অনুষ্ঠিত হয়৷ উৎসবটির মূল স্থান কোহিমা শহর থেকে ১২ কিমি দূরত্বে অবস্থিত নাগা হেরিটেজ গ্রাম কিসামা (Kisama)৷ সব নাগা জনজাতিই এই উৎসবে অংশগ্রহণ করে৷
উৎসবের দর্শকরা নাগা খাদ্য, সঙ্সঙ্গীত-নৃত্য এবং রীতি নীতিকে ধরে নাগা সংস্কৃতিকে কাছ থেকে জানার এবং অভিজ্ঞতা নেওয়ার এক সুযোগ লাভ করে৷
উৎসবের বিভিন্ন অংশ
এই উৎসবে জাঁকজমকের সাথে বিভিন্ন নৃত্য পরিবেশন, নাগা পারম্পরিক খেলধূলা, নাগা খাদ্যের পরিবেশন ইত্যাদি হয়৷ তাছাড়া পরম্পরাগত নাগা শিল্পকলা যেমন বিভিন্ন চিত্র, কাঠের কারুকার্য ইত্যাদির প্রদর্শনীও অনুষ্ঠিত হয়৷
এই উৎসবে পরম্পরাগত নাগা মরুংসমূহর (Naga Morungs) প্রদর্শন হয়৷ উৎসবটির বিশেষ আকর্ষণসমূহ হল শিল্পকলা এবং কারুকার্যর প্রদর্শনী, নাগা খাদ্যের ষ্টলসমূহ, ফুলের প্রদর্শনী, নৃত্য এবং সঙ্গীত পরিবেশন, ফ্যাশন শো, মিস নাগাল্যান্ড সুন্দরী প্রতিযোগিতা, পরম্পরাগত তীরন্দাজী (traditional archery), নাগা মল্লযুদ্ধ, পরম্পরাগত খেলাধুলা এবং সঙ্সঙ্গীত অনুষ্ঠানসমূহ৷
অর্থনৈতিক বিকাশ
এই উৎসব নাগাল্যান্ড রাজ্যের পর্যটনের বিকাশে এক গুরুত্বপূর্ণ ভূমিকা পালন করে আসছে৷ এই উৎসব পর্যটকদের নাগা কৃষ্টি এবং সংস্কৃতির বিষয়ে জানার এবং অভিজ্ঞতা নেওয়ার সুবিধা দিয়ে আসছে৷
ভুবনচন্দ্র মুখোপাধ্যায়
ভুবনচন্দ্র মুখোপাধ্যায় (১৮৪২ - ১৯১১) একজন বাঙালি সাহিত্যিক । ইনি বর্তমান পশ্চিমবঙ্গের দক্ষিণ চব্বিশ পরগণা জেলার শাসন এ জন্মগ্রহণ করেন । ছোটবেলায় তিনি মিশনারী বিদ্যালয়ে পড়াশোনা করেন । বারুইপুর সরকারি সাহায্য প্রাপ্ত বিদ্যালয়ে শিক্ষকতা করেন। পরিদর্শক, সোমপ্রকাশ, সংবাদ প্রভাকর প্রভৃতি পত্রিকার সম্পাদনা ও পরিচালনা করেন । বসুমতী পত্রিকা সাপ্তাহিক হিসাবে প্রকাশিত হলে তিনি তার প্রথম সম্পাদক হন । এছাড়াও তিনি বিদূষক এবং জন্মভূমি পত্রিকাও সম্পাদনা করেছিলেন ।
ভুবনচন্দ্র কালীপ্রসন্ন সিংহ প্রতিষ্ঠিত বিদ্যোৎসাহিনী সভার লিপিকার ছিলেন । অনেকের মতে কালীপ্রসন্ন সিংহের হুতোম প্যাঁচার নকশার অনেক রচনা তার লেখা ।
ভুবনচন্দ্র মুখোপাধ্যায় রচিত গ্রন্থের মধ্যে উল্লেখযোগ্য হরিদাসের গুপ্তকথা, লন্ডন রহস্য (অনুবাদ), সমাজ-কুচিত্র, ঠাকুরপো, বিলাতী গুপ্তকথা, স্বদেশ বিলাস, রামকৃষ্ণচরিতামৃত, বাবুচোর, প্রভৃতি । ইনি সারাজীবন দারিদ্র্যের মধ্যে থেকেও সাহিত্য চর্চা থেকে নিবৃত্ত হন নি। ১৮৭৩ সালের ২৯ জুন "মায়াকানন" নামে ট্রাজেডি নাটক অসমাপ্ত রেখে মাইকেল মধুসূদন দত্ত মৃত্যুবরণ করলে ভূবনচন্দ্র মুখোপাধ্যায় নাটকটি সম্পূর্ণ করেন।
ইয়াওসাং
ইয়াওসাং হল মণিপুরে বসন্তকালে পাঁচ দিন ধরে উদযাপিত একটি উৎসব,যা লামদা মাসের (ফেব্রুয়ারি-মার্চ) পূর্ণিমার দিন থেকে শুরু হয়। ইয়াওসাং হল মেইতেই জনগোষ্ঠীর দেশীয় ঐতিহ্যবাহী উৎসব। এটিকে মণিপুরের সবচেয়ে গুরুত্বপূর্ণ উৎসব হিসাবে বিবেচনা করা হয়। হোলির মতো, মণিপুরের হিন্দু মেইতেই সম্প্রদায়ের মানুষ এই উৎসব চলাকালীন রং নিয়ে খেলা করে।
ডাব্লিউডাব্লিউই নেটওয়ার্ক
ডাব্লিউডাব্লিউই নেটওয়ার্ক হলো একটি সাবস্ক্রিপশন ভিত্তিক ভিডিও স্ট্রিমিং সেবা যেটির মালিক ডাব্লিউডাব্লিউই। এই ধারণাটি সম্পর্কে মূলত ২০১১ সালে ঘোষণা করা হয়, জানুয়ারি ৪ ২০১৪ সালে ডাব্লিউডাব্লিউই ঘোষণা করে এই নেটওয়ার্কটি ফেব্রুয়ারি ২৪ তারিখে যুক্তরাষ্ট্রে উদ্বোধন করা হবে। জুলাই ৩১ তারিখে অস্ট্রেলিয়া, কানাডা, নিউজিল্যান্ড, হংকং, সিঙ্গাপুর, মালয়েশিয়া, মেক্সিকো, স্পেন, তুরস্কতে এই সেবাটি সরাসরি হয়। আগস্ট ১৭ তারিখে বিশ্বের অন্যান্য দেশে এই সেবাটি চালু করা হয়। এটি অপ্রত্যাশিত ভাবে জানুয়ারি ১৩, ২০১৫ তে যুক্তরাজ্য এবং আয়ারল্যান্ড এ চালু হয় যা পরিকল্পনার থেকে কয়েক সপ্তাহ আগে, এবং পূর্ব পরিকল্পনা থেকে দেরিতে যেটি নভেম্বরে চালু হওয়ার কথা ছিল। ডাব্লিউডাব্লিউই নেটওয়ার্ক ২৪ ঘণ্টা স্ট্রিমিং করা যায়।
ইয়াওসাং
নৃত্য
এই উৎসবের আর একটি বৈশিষ্ট্য হল থাবাল চোংবা (চাঁদের আলোয় নৃত্য)। বিভিন্ন স্থান থেকে পুরুষরা উৎসবের জায়গায় এসে মেয়েদের হাত ধরে বৃত্তাকারে নাচে। ২০১৬ সালে, এটি ২৩-২৮ মার্চ অনুষ্ঠিত হয়েছিল।